כיצד פועל המיקרוגל?
המיקרוגל הינו מזמן כלי בישול הכרחי בכל מטבח. המיקרוגל משתמש בקרינת מיקרוגל (על שמה הוא קרוי) על מנת לחממם את התבשילים שלנו. עיקרון החימום מבוסס על יצירת תנועה של המולקולות המים אשר מביאה להתחממות. הסרטון שלפנינו מתאר כיצד פועל המיקרוגל. הסרטון מלווה בדיבוב אנגלי, על כן הוספתי תרגום והסברים בהמשך העמוד.
במכשיר המיקרוגל, קיימת שפורפרת ואקום הקרויה מגנטרון. המגנטרון מייצרת גלי רדיו קצרים הקרויים גלי מיקרוגל. ברוב מכשירי המיקרוגל, הגלים נעים דרך צינור מלבני אשר מוליך אותם לעבר מתקן דמוי מאוורר אשר מפזר את גלי המיקרוגל בחלל המכשיר. הגלים ניתזים מדופן אחת לשניה עד שפוגעות במזון.
מולקולות מים, הנמצאות ברוב מוצרי המזון, הינן מולקולות דו קוטביות, כלומר יש להן קוטב חיובי וקוטב שלילי (ראו ערך העוסק בנושא - המבנה הכימי של המים) פירוש הדבר שיש להם מטען שלילי בצד אחד (החמצן) ומטען חיובי בצד השני (המימנים). מולקולות המים מתנהגות כמגנטים זעירים, וכאשר גלי המיקרוגל נכנסים למזון, מולקולות המים נמשכות תחילה לצד אחד, ואחר כך לצד השני על ידי השדה המגנטי שנוצר על ידי גל המיקרוגל. תנועה זו מתרחשת בתדירות של בערך 2.5 מליארד פעמים לשניה. התנועה המהירה הזו גורמת לחיכוך בין מולקולות המים, אשר יוצר חום.
מה קורה למזון שחומם במיקרוגל???
אבקש לדעת מהו כיוון ההתפשטות של גלי מיקרו. האם אדם/חפץ שנמצא ליד מיקרו נמצא בשדה הקרינה?
גלי המיקרו יוצאים ממקור הקרינה ומתפשטים לכל עבר עד שהם נתקלים במשהו (באוכל, בצלחת או בדפנות המיקרוגל). קרינה זו הינה ברמה נמוכה יחסית, אך ליתר בטחון קיים מתקן מיסוך המונע דליפה שלה החוצה. למתקן מיסוך זה קוראים "כלוב פראדיי" והוא למעשה הרשת שאנו רואים על דלת המקרוגל. את מוזמנת לקרוא כתבה שעשינו על מיסוך קרינה. כמו כן ראי קישור למטה לכתבה על הרשת של המיקרוגל במגזין "הידען".
למה היא תתפוצץ???
כאשר אנחנו מכניסים מזון למיקרוגל, קרני המיקרוגל שפוגעות במזון נותנות אנרגיה למולקולות המים שבמזון, בתגובה לכך המולוקולות נעות במהירות, ואנרגית התנועה מותמרת לחום. כאשר אנחנו מכניסים מתכת למיקרוגל, קרני המיקרוגל נותנות אנרגיה למתכת, אך המתכת לא נעה כתגובה. האנרגיה הולכת ומצטברת עד שלבסוף היא נפרקת כניצוץ. האנרגיה ממשיכה ומצטברת עד שלבסוף זה יכול להגמר בפיצוץ.